recursal/SuperWikiNEXT-32B huggingface dataset:
**শৈলজানন্দ মুখোপাধ্যায়** (জন্ম : মার্চ ১৯, ১৯০১ - মৃত্যু : জানুয়ারি ২, ১৯৭৬) (ইংরেজি: Sailajananda Mukherjee) একজন ভারতীয় বাঙালি সাহিত্যিক ও চলচ্চিত্র পরিচালক ।

প্রথম জীবন
----------

তার বাবার নাম ধরনীধর মুখোপাধ্যায় ও মা হেমবরণী দেবী । তিনি [বর্ধমান জেলার অন্ডাল গ্রামে জন্মগ্রহণ করেন । তিন বছর বয়েসে মায়ের মৃত্যুর পর বর্ধমানে (অণ্ডাল গ্রাম) মামাবাড়িতে দাদামশাই রায়সাহেব মৃত্যুঞ্জয় চট্টোপাধ্যায়ের কাছে বড় হন । দাদামশাই ছিলেন ধনী কয়লা ব্যবসায়ী । 
রানীগঞ্জ শিহারসোল স্কুল জীবনে তার সাথে কাজী নজরুল ইসলামের গভীর বন্ধুত্ব ছিল । সেই সময় শৈলজানন্দ লিখতেন পদ্য আর নজরুল লিখতেন গদ্য । তাদের প্রিটেস্ট পরীক্ষার সময় প্রথম বিশ্বযুদ্ধ শুরু হতে তারা দুজনে পালিয়ে যুদ্ধে যোগ দিতে যান । কিন্তু ডাক্তারি পরীক্ষায় শৈলজানন্দ বাতিল হন । নজরুল যু্দ্ধে যোগ দেন । ফিরে এসে কলেজে ভর্তি হয়ে নানা কারণে পড়াশোনা শেষ করতে পারেন নি । নাকড়াকোন্দা স্কুল থেকে ম্যাট্রিকুলেশন পাস করে বাগবাজারের কাশিমবাজার পলিটেকনিক কলেজে যোগ দেন টাইপরাইটিং শিখতে । এরপর তিনি কয়লা কুঠিতে চাকরি নেন । বাঁশরী পত্রিকায় তার রচিত '*আত্মঘাতীর ডায়রী'* প্রকাশিত হলে দাদামশাই তাকে আশ্রয় থেকে বিদায় দেন ।

সাহিত্যপ্রতিভা
--------------

কুমারডুবি কয়লাখনিতে কাজ করার সময়েই একের পর এক স্মরণীয় গল্প লেখেন । তাঁর লেখাতে কয়লাখনির শ্রমিকদের শোষিত জীবন উঠে আসে । 
এরপর তিনি কলকাতায় আসেন । এখানে অনেক বিখ্যাত সাহিত্যিক যেমন অচিন্ত্যকুমার সেনগুপ্ত, প্রেমেন্দ্র মিত্র, মুরলীধর বসু, প্রবোধকুমার সান্যাল, পবিত্র গঙ্গোপাধ্যায়, দীনেশরঞ্জন দাস প্রমুখেরর সঙ্গে তাঁর পরিচয় হয় এবং তিনি কালিকলম এবং কল্লোল গোষ্ঠীর লেখক শ্রেণণিভুক্ত হন । কল্লোল ও কালিকলম পত্রিকাকে ঘিরে সাহিত্য আন্দোলনের পুরোভাগে ছিলেন তিনি । 

খনি শ্রমিকদের নিয়ে সার্থক বাংলা গল্প রচনায় শৈলজানন্দ পথিকৃৎ । উপন্যাস এবং গল্পসহ প্রায় ১৫০টি বই তিনি লিখেছেন ।

চলচ্চিত্র ও রেডিও
-----------------

নিজের কাহিনী চিত্রনাট্য ও পরিচালনায় শৈলজানন্দের বিখ্যাত ছবি নন্দিনী, বন্দী, শহর থেকে দূরে, অভিনয় নয়, মানে না মানা (হীরক জয়ন্তী পালিত প্রথম বাংলা ছবি), কথা কও, আমি বড় হব, রং বেরং প্রভৃতি । তার প্রথম ছবি ছিল *পাতালপুরী* । 

আকাশবাণীতে তিনি বহু নাটক প্রযোজনা ও পরিচালনাও করেছিলেন ।

পুরস্কার
--------

তিনি আনন্দ পুরস্কার, উল্টোরথ পুরস্কার এবং যাদবপুর এবং বর্ধমান বিশ্ববিদ্যালয়ের ডি লিট পান ।

শেষ জীবন
--------

শেষ জীবনে তিনি পক্ষাঘাতে শয্যাশায়ী হন এবং ২ জানুয়ারি ১৯৭৬ সালে তিনি প্রয়াত হন ।

গ্রন্থ তালিকা
-------------

|  |  |  |  |  |
| --- | --- | --- | --- | --- |
| * বাংলার মেয়ে
* ঝোড়ো হাওয়া
* মানুষের মত মানুষ
* ডাক্তার
* ঝড়ো হাওয়া
* রূপং দেহি
* সারারাত
 | * কয়লাকুঠির দেশ
* নিবেদনমিদং
* চাওয়া পাওয়া
* বন্দী
* ক্রৌঞ্চমিথুন
* অপরূপা
 | * কথা কও
* নন্দিনী
* রায়চৌধুরি
* আজ শুভদিন
* আমি বড় হব
 | * সাঁওতালি (গল্প)
* দিনমজুর (গল্প)
* মিতেমিতিন (গল্প)
* কনেচন্দন
* এক মন দুই দেহ
 | * লোকরহস্য (গল্প)
* স্বনির্বাচিত গল্প
* যে কথা বলা হয়নি (চলচ্চিত্র সম্পর্কে স্মৃতিকথা)
* কেউ ভোলে না কেউ ভোলে (নজরুল সম্পর্কিত স্মৃতিকথা)
 |

এই তালিকাটি অসম্পূর্ণ

তথ্যসূত্র
---------

1. 1 2 3 4  সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0
**বাংলাদেশ নৌবাহিনী জাহাজ** (সংক্ষেপেঃ বানৌজা) **প্রত্যাশা** বাংলাদেশ নৌবাহিনীর একটি স্বাধীনতা-শ্রেণীর কর্ভেট। এটি যা উচ্যাং শিপইয়ার্ড কর্তৃক নির্মিত হয়। বাংলাদেশ নৌবাহিনীতে যুক্ত হওয়া এই শ্রেণীর চতুর্থ জাহাজ যা বহুমাত্রিক যুদ্ধ ক্ষমতা সম্পন্ন। জাহাজটি গভীর সমুদ্রে অবৈধ অনুপ্রবেশ, চোরাচালান রোধ, জলদস্যুতা দমন, সমুদ্রে উদ্ধার অভিযান, সুনীল অর্থনীতির বিভিন্ন কর্মকান্ড পরিচালনাসহ মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

বৈশিষ্ট্য ও যান্ত্রিক কাঠামো
----------------------------

জাহাজটির দৈর্ঘ্য ৯০ মিটার (৩০০ ফু), প্রস্থ ১১.১৪ মিটার (৩৬.৫ ফু) এবং ওজন ১,৪০০ টন। জাহাজটিতে দুইটি জার্মানির তৈরি এসইএমটি পিয়েলসটিক ১২পিএ৬ ডিজেল ইঞ্জিন রয়েছে যার সাহায্যে সে সর্ব্বোচ্চ ২৫ নট (৪৬ কিমি/ঘ; ২৯ মা/ঘ) গতিবেগে চলতে সক্ষম।. জাহাজটিতে সামনে ও পিছনে দুইটি আলাদা শক্তি উৎপাদন কেন্দ্র রয়েছে এবং একটি অকার্যকর হয়ে পড়লেও অন্যটির সাহায্যে জাহাজটি কার্যক্রম চালাতে সক্ষম। চিরাচরিত গোলাকার সম্মুখভাগের পরিবর্তে জাহাজটিকে ভি-আকৃতিতে তৈরি করা হয়েছে যাতে উত্তাল সমূদ্রেও দ্রুতগতিতে চলতে পারে। কিন্তু জাহাজটিতে কোন সোনার না থাকায় এটি খুব সীমিত মাত্রায় ডুবোজাহাজ-বিধ্বংসী কার্যক্রম চালাতে সক্ষম। বানৌজা প্রত্যাশায় একটি হেলিকপ্টার ডেক রয়েছে যেখানে একটি মধ্যম আকৃতির হেলিকপ্টার ওঠানামা করতে পারে তবে এতে কোন হ্যাঙ্গার নেই।

### ইলেক্ট্রনিক্স

জাহাজটি সমুদ্রপৃষ্ঠ ও আকাশে অনুসন্ধানের জন্য চীনের তৈরি **এসআর২৪১০সি এস-ব্যান্ড ৩ডি এইএসএ** র‍্যাডার ব্যবহার করে। পাশাপাশি হেলিকপ্টার উড্ডয়ন ও অবতরন নিয়ন্ত্রণ এবং গোলাবর্ষণ নিয়ন্ত্রণের জন্যও এই রাডার ব্যবহার করা যায়। এই র‍্যাডারটি ২৫০ কিলোমিটার (১৬০ মা) দূর থেকে লক্ষ্যবস্তুকে শনাক্ত করতে পারে এবং একসঙ্গে ১৫০টি লক্ষ্যবস্তুকে অনুসরণ করতে পারে।

### অস্ত্রসজ্জা

জাহাজটিতে একটি *এইচ/পিজে-২৬* ৭৬ মিমি কামান রয়েছে যা জাহাজের সম্মুখভাগে বসানো হয়েছে। সমুদ্রপৃষ্ঠে থাকা হুমকি মোকাবেলা করার জন্য রয়েছে চারটি*সি-৮০২এ* জাহাজবিধ্বংসী ক্ষেপণাস্ত্র। জাহাজটির নিজস্ব প্রতিরক্ষার জন্য রয়েছে দুইটি *এইচ/পিজে-১৭* ৩০ মিমি দূর-নিয়ন্ত্রিত কামান। আকাশ প্রতিরক্ষার জন্য রয়েছে ৮টি *এফএল-৩০০০এন* বিমান বিধ্বংসী ক্ষেপণাস্ত্র। জাহাজটিতে দুইটি ৬-টিউব বিশিষ্ট *টাইপ ৮৭* ডুবোজাহাজ বিধ্বংসী রকেট লঞ্চারও রয়েছে।

আরো দেখুন
---------

* বাংলাদেশ নৌবাহিনীর জাহাজের তালিকা
* বানৌজা স্বাধীনতা
* বানৌজা প্রত্যয়
* বানৌজা সংগ্রাম

তথ্যসূত্র
---------

1. ↑  "মাননীয় প্রধানমন্ত্রী কর্তৃক বানৌজা এর কমিশনিং অনুষ্ঠানে অংশগ্রহণ"।
2. ↑  "গণপ্রজাতন্ত্রী বাংলাদেশ সরকারের ০৭ (সাত) বছরের অগ্রগতির তথ্য প্রচারের ব্যবস্থাকরণ সম্পর্কিত" (পিডিএফ)। ২০১৬-০৪-০৭।
3. ↑  "গণচীন হতে দেশে পৌঁছেছে বাংলাদেশ নৌবাহিনীর নতুন দুটি যুদ্ধজাহাজ 'সংগ্রাম' ও 'প্রত্যাশা'"। *আইএসপিআর*। সংগ্রহের তারিখ ২০২২-০৬-২৪।
4. ↑  "navy নৌ জাহাজে রকেট লাঞ্চার লেজার লাঞ্চার কামান ক্ষেপণাস্ত্র সাবমেরিন। শান্তিরক্ষা মিশনে প্রত্যাশা"।
5. ↑  "Visiting warships at DIMDEX 2022 in Doha, Qatar"।
6. ↑  "DIMDEX 2022 ships arrive in Doha to participate at International Maritime Defense Exhibition Qatar"।
7. ↑  "DIMDEX 2022: International maritime defence fair begins in Qatar"।
8. ↑  "navy নৌবাহিনীর Prottasha BNS Prottoy is a Type 056 stealth surface warfare guided missile corvette"।

প্রবেশদ্বার: বাংলাদেশ বাংলাদেশ সামরিক বাহিনী
**অন্যান্য অনগ্রসর শ্রেণি** হল সম্মিলিত শব্দ যা ভারত সরকার শিক্ষাগত বা সামাজিকভাবে সুবিধাবঞ্চিত জাতিকে শ্রেণিবদ্ধ করতে ব্যবহার করে। এটি সাধারণ শ্রেণি, তফসিলি জাতি ও তফসিলি উপজাতি সহ ভারতের জনসংখ্যার বেশ কয়েকটি সরকারী শ্রেণিবিভাগের মধ্যে একটি। ১৯৮০ সালের মণ্ডল কমিশন রিপোর্ট অনুসারে "অন্যান্য অনগ্রসর শ্রেণিরা" দেশের জনসংখ্যার ৫৫% অন্তর্ভুক্ত ছিল এবং ২০০৬ সালে যখন জাতীয় নমুনা জরিপ সংস্থা সংঘটিত হয়েছিল তখন ৪১% নির্ধারণ করা হয়েছিল। ভারতে "অন্যান্য অনগ্রসর শ্রেণিদের" সঠিক সংখ্যা নিয়ে যথেষ্ট বিতর্ক রয়েছে; এটি সাধারণত বড় বলে অনুমান করা হয়, তবে অনেকেই বিশ্বাস করেন যে এটি মণ্ডল কমিশন বা জাতীয় নমুনা সমীক্ষা দ্বারা উদ্ধৃত পরিসংখ্যানের চেয়ে বেশি।

তথ্যসূত্র
---------

1. ↑  "OBCs form 41% of population: Survey - Times of India"। *The Times of India*। সংগ্রহের তারিখ ৪ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "OBc count: 52 or 41%?"। *The Times of India*। ২০১৩-১২-০৩ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "OBCs make up 41% of population: Survey"। *www.rediff.com*। সংগ্রহের তারিখ ৪ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  What is India's population of other backward classes?,*Yahoo News*.

বহিঃসংযোগ
---------

* Ministry of Social Justice & Empowerment, Government of India
* National Commission for Backward Classes, central list by state
**ক্রিস্তিয়ান আসলানি** (আলবেনীয়: Kristjan Asllani; জন্ম: ৯ মার্চ ২০০২) হলেন একজন আলবেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলান এবং আলবেনিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০২১ সালে, আসলানি আলবেনিয়া অনূর্ধ্ব-২১ দলের হয়ে আলবেনিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত আলবেনিয়ার বয়সভিত্তিক দলের হয়ে খেলার পর, তিনি ২০২২ সালে আলবেনিয়ার হয়ে আন্তর্জাতিক পর্যায়ে অভিষেক করেছেন; আলবেনিয়ার জার্সি গায়ে তিনি এপর্যন্ত ১২ ম্যাচে ২টি গোল করেছেন।

প্রারম্ভিক জীবন
---------------

ক্রিস্তিয়ান আসলানি ২০০২ সালের ৯ই মার্চ তারিখে আলবেনিয়ার এলবাসানে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

আসলানি আলবেনিয়া অনূর্ধ্ব-২১ দলের হয়ে খেলার মাধ্যমে আলবেনিয়ার প্রতিনিধিত্ব করেছেন। আলবেনিয়ার বয়সভিত্তিক দলের হয়ে তিনি ৫ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১১ অক্টোবর ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| আলবেনিয়া | ২০২২ | ৭ | ১ |
| ২০২৩ | ৫ | ১ |
| সর্বমোট | ১২ | ২ |

তথ্যসূত্র
---------

1. ↑  "Prima Squadra Maschile" [পুরুষদের মূল দল]। *inter.it* (ইতালীয় ভাষায়)। ইন্টার মিলান। ৩০ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২৩।
2. ↑  "INTER" [ইন্টার]। *legaseriea.it* (ইংরেজি ভাষায়)। সেরিয়ে আ। ১৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২৩।

বহিঃসংযোগ
---------

* সকারওয়েতে ক্রিস্তিয়ান আসলানি (ইংরেজি) উইকিউপাত্তে এটি সম্পাদনা করুন
* সকারবেসে ক্রিস্তিয়ান আসলানি (ইংরেজি) উইকিউপাত্তে এটি সম্পাদনা করুন
* বিডিফুটবলে ক্রিস্তিয়ান আসলানি (ইংরেজি) উইকিউপাত্তে এটি সম্পাদনা করুন
* ইইউ-ফুটবলে ক্রিস্তিয়ান আসলানি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ক্রিস্তিয়ান আসলানি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ক্রিস্তিয়ান আসলানি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ক্রিস্তিয়ান আসলানি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ক্রিস্তিয়ান আসলানি (ইংরেজি) উইকিউপাত্তে এটি সম্পাদনা করুন
**পঞ্চগৌড় ব্রাহ্মণ**রা হলো ভারতের হিন্দুধর্মের দুটি বৃহত্তর ব্রাহ্মণগোষ্ঠীর একটি৷ পঞ্চগৌড় ব্রাহ্মণ ছাড়া দ্বিতীয় প্রকার গোষ্ঠীটি পঞ্চদ্রাবিড় ব্রাহ্মণ নামে পরিচিত৷

রাজতরঙ্গিনীতে উল্লেখ
--------------------

খ্রিস্টীয় দ্বাদশ শতাব্দীতে কল্হণের কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের উত্তরভাগে অবস্থিত পাঁচটি পঞ্চগৌড় ব্রাহ্মণ সম্প্রদায়ের কথা উল্লেখ করা রয়েছে৷ স্কন্দপুরাণেও এই গোষ্ঠীবিভাগগুলির বিন্যাস রয়েছে৷ এগুলো হলো যথাক্রমে:

* সারস্বত ব্রাহ্মণ
* গৌড়ীয় ব্রাহ্মণ
* কান্যকুব্জ ব্রাহ্মণ
* মৈথিল ব্রাহ্মণ
* উৎকল ব্রাহ্মণ

স্কন্দপুরাণের একটি অংশ হিসাবে বিবেচিত সহ্যাদ্রিখন্ডেও উপর্যুক্ত শ্রেণিবিন্যাসেরই উল্লেখ রয়েছে৷

মারাঠা আমলাতন্ত্রের দলিলে উল্লেখ
--------------------------------

মারাঠা সাম্রাজ্যের সময়কালে দক্ষিণাত্যের মারাঠাদের অঞ্চলে আমলাতান্ত্রিক জমি জরিপ ও বিভিন্ন সম্প্রদায়ের অস্তিত্ব পাওয়া যায়৷ নথি অনুসারে ব্রাহ্মণদের মধ্যে পাঁচ প্রকার পঞ্চগৌড় ব্রাহ্মণের উল্লেখ রয়েছে৷ সেগুলো হলো যথাক্রমে,

* কান্যকুব্জ ব্রাহ্মণ
* কামরূপী ব্রাহ্মণ
* উৎকল ব্রাহ্মণ
* মৈথিলী ব্রাহ্মণ
* গুর্জর ব্রাহ্মণ

আমলাতান্ত্রিক সম্প্রদায়ভিত্তিক নথি "কৈফিয়ৎ" অনুসারে পঞ্চগৌড় ব্রাহ্মণরা সাধারণত স্মার্ত, বৈষ্ণব কিংবা ভাগবতের অনুসারী হয়ে থাকেন৷

তথ্যসূত্র
---------

1. ↑  James G. Lochtefeld (২০০২)। *The Illustrated Encyclopedia of Hinduism: N-Z*। Rosen। পৃষ্ঠা 491। আইএসবিএন 9780823931804।
2. ↑  D. Shyam Babu and Ravindra S. Khare, সম্পাদক (২০১১)। *Caste in Life: Experiencing Inequalities*। Pearson Education India। পৃষ্ঠা 168। আইএসবিএন 9788131754399।
3. 1 2  *Shree Scanda Puran (Sayadri Khandha)* -Ed. Dr. Jarson D. Kunha, Marathi version Ed. By Gajanan shastri Gaytonde, published by Shree Katyani Publication, Mumbai
4. 1 2  Krishnaji Nageshrao Chitnis (১৯৯৪)। *Glimpses of Maratha Socio-economic History*। Atlantic। পৃষ্ঠা 95-96। আইএসবিএন 978-81-7156-347-0।
**গারগি রায় চৌধুরী** একজন ভারতীয় বাঙালি অভিনেত্রী। তিনি টলিউডের বাঙালি চলচ্চিত্র এবং টেলিভিশনে সিরিয়ালগুলিতে কাজ করেন। গারগি রায় চৌধুরী বাংলা পর্দার জনপ্রিয় একজন অভিনেত্রী। উত্তরণ ও পরে বহুরূপীতে অভিনয় করে তিনি থিয়েটার শিল্পী হিসেবে তার কর্মজীবন শুরু করেন।

পেশা
----

গারগি রায় চৌধুরী বাঙালি দীর্ঘ চলমান সোপ অপেরা সিরিজে অভিনয় করেন, যেখানে তিনি একজন আইনজীবী চরিত্রে ছিলেন ।

সাম্প্রতিক কাজ
--------------

গারগি রায়চৌধুরী *রামধনু-দ্য রেইনবোতে* তার অভিনয়ের জন্য খবরে প্রকাশিত হয়েছিলেন।  এছাড়া তিনি শিবপ্রসাদ মুখোপাধ্যায়, রচনা ব্যানার্জী, খরাজ মুখোপাধ্যায়ের সাথে অভিনয় করেন।  তিনি *নকশাল* চলচ্চিত্রে রিনা সেনের ভূমিকায় অভিনয় করেছিলেন। ২০১৭ সালে তিনি অনিক দত্তের মেঘনাদবধ রহস্য সিনেমায় অভিনয় করেছিলেন।  শিবপ্রসাদ মুখার্জির ছবি হামী (২০১৮)তে অভিনয় করে তিনি জনপ্রিয়তা অর্জন করেছিলেন।

বিজ্ঞাপন
--------

সর্বশেষ হরলিক্স বিজ্ঞাপনের বাংলা সংস্করণে রায় চৌধুরী অভিনয় করেছেন।

তথ্যসূত্র
---------

1. ↑  Gargi in Ramdhanu movie। "Ramdhanu: Latest News, Videos, Photos"। Times of india। Times of india। সংগ্রহের তারিখ ৩০ জুন ২০১৪।
2. ↑  gargi in ramdhanu। "Ramdhanu - The Times of India"। । Times of India। সংগ্রহের তারিখ ৩০ জুন ২০১৪।  `|ওয়েবসাইট=` এ বহিঃসংযোগ দেয়া (সাহায্য)
3. ↑  "FIRST LOOK - Anik begins shoot, panic on film sets"। ডিসেম্বর ১, ২০১৬। আগস্ট ৩, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৭।
4. ↑  "Horlicks ad"।
**সরগুজিয়া** একটি ইন্দো-আর্য ভাষা যা পূর্ব হিন্দী ভাষাগোষ্ঠীর অন্তর্গত৷ এটি ভারতের ছত্তীসগঢ় রাজ্যের মূলত উত্তরভাগে ব্যবহৃত একটি ভাষা যার সাথে ছত্তীসগঢ়ী ভাষার অনেকটাই মিল রয়েছে৷

ভাষাভাষী
--------

**সরগুজিয়া** ভাষা প্রাথমিক ভাবে পূর্বতন সরগুজা জেলা তথা বর্তমান **সরগুজা জেলা, সুরজপুর জেলা, বলরামপুর**র কথ্য ভাষা৷ এছাড়াও পার্শ্ববর্তী **করিয়া জেলা**র অধিকাংশ লোকের মাতৃভাষা সরগুজিয়া ভাষা এবং জশপুর ও গৌরেলা পেণ্ড্রা মারবাহী জেলাতে কিছুসংখ্যক মানুষের মাতৃৃভাষা এটি৷

**সরগুজিয়া** ভাষাভাষীর লোকদের অধিকাংশ সময়ই রাজ্যের সংখ্যাগরিষ্ঠদের ভাষা ছত্তীসগঢ়ীর সাথে এক করা হয়ে থাকে৷ তাছাড়াও যেমন বিভিন্ন অঞ্চলের স্থানীয় ভাষাগুলিকে হিন্দি ভাষাগোষ্ঠীর অন্তর্ভুক্ত করা হয় তেমনই এই সরগুজিয়া ভাষাও তার ব্যাতিক্রম নয়৷ রাজনৈতিক ও কুটনৈতিক কারণে রাষ্ট্রীয় কাজে সরগুজিয়া ভাষাকে হিন্দি ভাষার উপভাষা বা একরকম প্রমিত হিন্দি হিসাবেই তুলে ধরা হয়৷

শ্রেণিবিন্যাস
-------------

এই ভাষাটিকে কিছুদিন আগে অবধি ছত্তীসগঢ়ী ভাষার উপভাষা হিসাবে গণ্য করা হতো৷ প্রখ্যাত ভাষাবিদ জর্জ আব্রাহাম গ্রিয়রসন-এর মতামতই ছিলো একই রকম৷ আবার ভারত সরকারের ভাষাভিত্তিক জনগণনাতে এই ভাষাটিকে হিন্দি ভাষাগোষ্ঠীর অন্তর্গত ছত্তীসগঢ়ী ভাষার একটি উপভাষা হিসাবে গণ্য করা হয়৷ গবেষণাকৃৃত তথ্য অনুযায়ী ও এথনোলগের প্রকল্প অনুযায়ী সরগুজা ভাষার সাথে ছত্তীসগঢ়ী ভাষার ৭১-৭৬% ধ্বনিগত ও ভাষাগত মিল পাওয়া যায়৷ অতিসাম্প্রতিক কালে বিভিন্ন ভাষাগত ব্লগ ও অন্যান্য আন্তর্জাতিক ক্ষেত্রদ্বারা সরগুজা উপভাষাটিকে সরগুজা ভাষা হিসাবে গণ্য করা হয়, যদিও ভারত সরকার হিন্দির একক সংখ্যাগরিষ্ঠতা কায়েমের লক্ষে ভাষাটিকে হিন্দির উপভাষা হিসাবে দর্শায়৷

অঞ্চল
-----

**সরগুজিয়া ভাষা** প্রাথমিকভাবে উত্তর ছত্তীসগঢ়েই সীমাবদ্ধ৷ তাছাড়া এই ভাষার একটি বড় অংশ ২০১১ জনগণনাতে মুল হিন্দির অন্তর্ভুক্ত৷ 
২০১১ অনুযায়ী জেলাভিত্তিক সরগুজিয়া ভাষাভাষী সংখ্যা নিম্নরূপ -
**ছত্তীসগঢ় - ১৭৩৭৭০৬**

* **১) সুরজাপুর জেলা - ৬৪১১৪৮(৮১.২৮%)**
* **২) সরগুজা জেলা - ৫৪৬৪১৬(৬৫.০০%)**
* **৩) করিয়া জেলা - ৩০৮৭২১(৪৬.৮৫%)**
* **৪) বলরামপুর জেলা - ২৪০৪৮৫(৩২.৯২%)**

তথ্যসূত্র
---------

1. ↑  "Statement 1: Abstract of speakers' strength of languages and mother tongues - 2011"। *Censusindia.gov.in*। Office of the Registrar General & Census Commissioner, India। সংগ্রহের তারিখ ২০১৮-০৭-০৭।
2. ↑  টেমপ্লেট:E21
3. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "সরগুজিয়া"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
4. ↑  "The Record News"। *Dsal.uchicago.edu*। সংগ্রহের তারিখ ২২ ডিসেম্বর ২০১৮।
5. ↑  
"সংরক্ষণাগারভুক্ত অনুলিপি" (পিডিএফ)। ৭ সেপ্টেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৯।
6. ↑  "Surgujia"। *Ethnologue.com*। সংগ্রহের তারিখ ২২ ডিসেম্বর ২০১৮।
এম এম শাহীন

**এম এম শাহীন** একজন বাংলাদেশি রাজনীতিবিদ, ব্যবসায়ী, সাংবাদিক ও সাবেক সংসদ সদস্য। তিনি মৌলভীবাজার-২ (কুলাউড়া উপজেলা) আসন থেকে ১৯৯৬ ও ২০০১ সালের নির্বাচনে সংসদ সদস্য নির্বাচিত হন। বর্তমানে তিনি বিকল্পধারার প্রেসিডিয়াম সদস্য হিসেবে দায়িত্ব পালন করছেন।

প্রারম্ভিক জীবন
---------------

এম এম শাহীন ১ আগস্ট ১৯৬০ সালে মৌলভীবাজার জেলার কুলাউড়া উপজেলায় জন্মগ্রহণ করেন। তার পিতার নাম আব্দুর রব ও মাতার নাম সৈয়দা মাহেরু রব। শিক্ষাজীবনে শাহীন সরকারী তিতুমীর কলেজে অধ্যয়নরত অবস্থায় প্রথমে পশ্চিম জার্মানিতে ও পরে যুক্তরাষ্ট্রে গমন করেন।

রাজনৈতিক জীবন
-------------

এম এম শাহীন ১৯৯৬ সালের ফেব্রুয়ারিতে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) মনোনয়নে ধানের শীষ প্রতীকে বিনা প্রতিদ্বন্দ্বীতায় নির্বাচন করে মৌলভীবাজার-২ আসন থেকে প্রথমবারের মত সংসদ সদস্য নির্বাচিত হন। ২০০১ সালে অষ্টম জাতীয় সংসদ নির্বাচনে দলীয় মনোনয়ন না পেয়ে তিনি স্বতন্ত্র প্রার্থী হিসেবে ফুটবল প্রতীকে নির্বাচন করে তৎকালীন আওয়ামী লীগ প্রার্থী সুলতান মোহাম্মদ মনসুর আহমকে পরাজিত করে সংসদ সদস্য নির্বাচিত হন। সংসদ সদস্য হওয়ার পর তিনি পুনরায় বিএনপিতে যোগদান করেন। ২০০৮ সালে পুনরায় স্বতন্ত্র প্রার্থী হিসেবে নির্বাচন করে জাতীয় পার্টির নবাব আলী আব্বাস খানের কাছে পরাজিত হন।

১৫ নভেম্বর ২০১৮ সালে তিনি বিকল্পধারায় যোগদান করেন এবং ২০১৮ সালের একাদশ জাতীয় সংসদ নির্বাচনে বিকল্পধারার হয়ে মহাজোটের প্রার্থী হিসেবে মৌলভীবাজার-২ আসন থেকে নৌকা প্রতীকে মনোনয়ন পান।

তথ্যসূত্র
---------

1. ↑  "বিকল্পধারার প্রেসিডিয়াম সদস্য হলেন এম এম শাহীন"। *মানবজমিন*। সংগ্রহের তারিখ ২৯ ডিসেম্বর ২০১৮।
2. ↑  "আবারো চমক দেখাতে পারেন এম এম শাহীন"। *মানবকণ্ঠ*। সংগ্রহের তারিখ ২৯ ডিসেম্বর ২০১৮। [*স্থায়ীভাবে অকার্যকর সংযোগ*]
3. ↑  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
4. ↑  "আবারও চমক দেখাতে পারেন এম এম শাহীন | বাংলাদেশ প্রতিদিন"। *বাংলাদেশ প্রতিদিন*। সংগ্রহের তারিখ ২৯ ডিসেম্বর ২০১৮।
5. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
6. ↑  "নৌকার মাঝি এম এম শাহীন"। *বাংলাদেশ প্রতিদিন*। সংগ্রহের তারিখ ২৯ ডিসেম্বর ২০১৮।
**অগ্নিশিখা রবিন** (ইংরেজি নামঃ flame robin, বৈজ্ঞানিক নামঃ Petroica phoenicea) ছোট আকারের প্যাসারিন পাখি যারা অস্ট্রেলিয়াতে বাস করে। এরা সাধারনত তাসমানিয়াসহ অস্ট্রেলিয়ার দক্ষিণ-পূর্বাংশের শীতলতম অংশে বাস করে। স্কারলেট রবিন এবং রেড ক্যাপড রবিনের সাথে এদেরকেও সচরাচর রবিন রেডব্রেস্ট (লালবুকো রবিন) বলে ডাকা হয়।

শ্রেণিবিন্যাস
-------------

১৮৩০ সালে ফরাসি প্রকৃতিবিদ জ্যঁ রেনে কনস্ট্যান্ট কুওয় এবং জোসেফ পল গেইমার্দ সর্বপ্রথম ফ্লেম রবিনকে উল্লেখ করেন Muscicapa chrysoptera। প্রজাতি নাম chrysoptera নেওয়া হয়েছে প্রাচীন গ্রীক শব্দ hrysos "সোনালী", এবং pteron "পালক" থেকে। ১৮২৩ সালে জন গৌল্ড ফ্লেম রবিনকে বর্তমান গণে স্থান দেন এবং সেই থেকে পাখিটির দ্বিপদ নাম Petroica phoenicea। পাখিটি পাথরের উপর বসে বলে এর নাম পেট্রোইকা। গ্রীক **পেট্রোস** মানে পাথর এবং **ঐকস** মানে বাড়ি। প্রজাতি নাম এসেছে প্রাচীন গ্রীক ফইনাইকস (লাল) থেকে।

বর্ণনা
------

লাল রবিন পাখিদের মধ্যে অগ্নিশিখা রবিনই সব থেকে বড়। এরা লম্বায় ১২-১৪ সেমি হয়। এদের ডানা লম্বা এবং মাথা ছোট। উজ্জ্বল কমলা-লাল পাখনার গলা, বুক ও তলপেট দেখে সহজে পুরুষ ফ্লেম রবিনকে আলাদা করা যায়। এদের শরীরের উপরের অংশের পাখনা গাঢ় ধূসর। ডানায় এবং ঠোঁটের উপরের কপাল অফ-হোয়াইট। চঞ্চু, পা, আঙুল সব কালো। এদের চোখ গাঢ় বাদামী।

বাসস্থান
--------

অস্ট্রেলিয়ার দক্ষিণ-পূর্বাংশে এবং তাসমানিয়ার সকল অংশেই এদের দেখতে পাওয়া যায়। দক্ষিণ-পশ্চিম থেকে পশ্চিমে এরা খুবই বিরল। বসন্ত এবং গ্রীষ্মকালে ফ্লেম রবিন পাখি পাহাড়-পর্বতের আর্দ্র ইউক্যালিপ্টাসের জংগলে বাস করে। আঠা বের হয় এমন লম্বা আছ এরা পছন্দ করে।

স্বভাব
------

ফ্লেম রবিন খুব দ্রুত উড়তে পারে। ফ্লেম রবিন একটি নির্দিষ্ট সীমানায় বাস করে। অন্যান্য ফ্লেম রবিনদের কাছ থেকে সে তার সাম্রাজ্য রক্ষা করে। যেখানে স্কারলেট রবিন আছে সেখানে এরা স্কারলেট রবিনদেরও আপন রাজ্য থেকে বিতাড়িত করে। অনুপ্রবেশকারীর চারপাশে এরা উড়তে থাকে এবং গান গেয়ে নিজের সীমানা দখলমুক্ত রাখে।

ফ্লেম রবিন সাধারনত পতংগভূক পাখি। এরা ভূমি থেকে কয়েক মিটার উপরে বাসা বাঁধে। তিন থেকে চারটি ময়লাটে সাদা রঙের ডিম পাড়ে। ডিম ফুটে বাচ্চা বের হতে ১৭ দিনের মত সময় লাগে। ডিম ফুটে পালকহীন, অন্ধ বাচ্চা বের হয়। দ্বিতীয় দিনে এদের মাথার গঠন শুরু হয়, ষষ্ঠ দিনে চোখ ফোঁটে, নবম দিনে ওড়ার পাখা গজানো শুরু হয়। বাসা ত্যাগ করার পর পাঁচ সপ্তাহ পর্যন্ত পিতা মাতা পাখি বাচ্চাদের সাথে রাখে।

তথ্যসূত্র
---------

1. ↑  "*Petroica phoenicea*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Quoy, Jean René Constant; Gaimard, Joseph Paul in Dumont-d'Urville, J. (1830). *Voyage de découvertes de l'Astrolabe exécuté par ordre du Roi, pendant les anneés 1826–1827–1828–1829, sous le commandement de M.J. Dumont-d'Urville*. Zoologie. Paris: J. Tastu Vol. **1**
3. ↑  Liddell, Henry George; Scott, Robert (১৯৮০)। *A Greek–English Lexicon (Abridged Edition)*। Oxford, United Kingdom: Oxford University Press। পৃষ্ঠা 615, 791। আইএসবিএন 0-19-910207-4।

বহিঃসংযোগ
---------


উইকিমিডিয়া কমন্সে **ফ্লেম রবিন** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Petroica phoenicea***

* Flame robin videos, photos & sounds on the Internet Bird Collection
**জয়শ্রী তালপাদে** (জন্ম: ১৯৫৩) হলেন একজন মারাঠি অভিনেত্রী এবং নৃত্যশিল্পী, যিনি বলিউডের চলচ্চিত্রের পাশাপাশি এবং বেশ কিছু মারাঠি চলচ্চিত্রে কাজ করেন।

পেশা
----

জয়শ্রী তালপাদে ১৯৫৮ সালে*গুঞ্জ উঠি শেহনাই*-এ মাত্র ৫ বছর বয়সে অভিনয়ের মাধ্যমে তাঁর অভিনয় জীবন শুরু করেছিলেন। তিনি চলচ্চিত্রের আইটেম নৃত্য পরিবেশন করা শুরু করার মাধ্যমে জনপ্রিয়তা অর্জন করেছিলেন। তিনি একজন প্রশিক্ষিত কত্থক নৃত্যশিল্পী। অতঃপর তিনি *সঙ্গীত সম্রাট তানসেন*, *জমিন কে তারে* (১৯৬০) এবং *পেয়ার কি পেয়াস* (১৯৬১)-এর একজন শিশু শিল্পী হিসাবে কাজ করার মাধ্যমে সকলের নজর কেড়েছিলেন। তাঁর মতে, গোপী কিশান নামে একজন ব্যক্তি তাঁর নৃত্য দেখে তাঁর প্রশংসা করেছিলেন। তাঁর জীবনের প্রথম দিকে তিনি একজন ডাক্তার হতে চেয়েছিলেন, কিন্তু ভাগ্যের হস্তক্ষেপে তিনি চলচ্চিত্র পরিচালক অমিত বসুর চলচ্চিত্রে একজন নৃত্যশিল্পী হিসেবে কাজ করা শুরু করেছিলেন। তিনি অমিত বসু দ্বারা পরিচালিত ১৯৬৮ সালে মুক্তিপ্রাপ্ত *অভিলাষা* নামক চলচ্চিত্রে একজন নৃত্যশিল্পী হিসেবে কাজ করেছিলেন। নৃত্য পরিচালক হরমেন্দর তাঁকে এই চলচ্চিত্রে কাজ করার সুযোগ করে দিয়েছিলেন। এর পরে, তিনি ১৯৭০-এর দশক এবং ১৯৮০-এর দশকে ৫০০টিরও বেশি চলচ্চিত্রে একজন নৃত্যশিল্পী হিসেবে করেছিলেন। তিনি বেশ কয়েকটি চলচ্চিত্রে খলনায়িকা সুলভ-কমেডি এবং সহানুভূতিশীল চরিত্রে অভিনয় করেছেন। জয়শ্রী বাংলা, তামিল, তেলুগু, মালয়ালম, কন্নড়, মারওয়ারী, রাজস্থানী, ইংরেজি, সিন্ধি, আসামি, ভোজপুরি, ওড়িয়া, হরিয়ানি, গরিয়ালি, নেপালি, পাঞ্জাবি, মারাঠি এবং গুজরাতি সহ বেশ কয়েকটি ভারতীয় ভাষার চলচ্চিত্রে অভিনয় করেছেন।

২০১২ সালে গোয়ালিয়রের প্রত্যন্ত অঞ্চলে একটি গানের শুটিংয়ের সময় তাঁর সাথে ঘটে যাওয়া একটি ঘটনার উদ্ধৃতি দিয়ে জয়শ্রী বলেছিলেন যে: "আমরা *কাওয়াল ভবানী কি* (১৯৮১)-এর জন্য গোয়ালিয়রের এই প্রত্যন্ত স্থানে শুটিং করছিলাম। উক্ত চলচ্চিত্রে যোগিতা বালি কেন্দ্রীয় চরিত্রে অভিনয় করেছিলেন। শুটিংয়ের স্থলে আমি লক্ষ্য করলাম প্রচুর পুলিশকর্মী। কয়েকজন অফিসার আমার কাছে এসে বলেছিল যে আমি যেন শুটিং না করে বোম্বেতে চলে যাই। আমি পরক্ষণে জিজ্ঞাসা করলাম "কিন্তু কেন?", জবাব অফিসার বলেছিলেন "ম্যাডাম, আমরা খবর পেয়েছি যে এই অঞ্চলের ডাকাতরা আপনাকে অপহরণ করার পরিকল্পনা করছে। তারা আপনার সম্পর্কে বেশ উন্মাদ বলে আমাদের মনে হয়"। আমি অত্যন্ত বিস্মিত হয়েছিলাম! চারপাশে যোগিতা এবং নাজনীনের মতো সুন্দর মেয়েরা থাকতে আমাকেই কেন তারা লক্ষ্য করেছিল!" অতঃপর উক্ত গানটির শুটিং ফিল্ম সিটিতে করা হয়েছিল।

পুরস্কার ও সম্মাননা
-------------------

তিনি সারা বিশ্বের মঞ্চে মোহাম্মদ রফি, মান্না দে, মুকেশ এবং আশা ভোঁসলের মত তারকাদের সাথে প্রদর্শন করেছেন। তিনি একজন শীর্ষস্থানীয় নারী হিসাবে মারাঠি চলচ্চিত্রের জন্য মহারাষ্ট্র রাজ্য সরকারের থেকে ২টি পুরস্কার, গুজরাত রাজ্য সরকারের থেকে ৩টি পুরস্কার, হায়দরাবাদ পুরস্কার, দিল্লি এবং মুম্বাইয়ের ৬টি লায়ন্স ক্লাব পুরস্কার পেয়েছেন। তিনি ভোজপুরি চলচ্চিত্র এবং গুজরাতি চলচ্চিত্রের জন্য আজীবন সম্মাননা পুরস্কার পেয়েছিলেন।

তথ্যসূত্র
---------

1. ↑  "Interview with Jayshree T"। cineplot.com। ৬ মে ২০১২। সংগ্রহের তারিখ ৭ মে ২০১২।
2. ↑  Exponent of Kathak
3. ↑  "Kasam Bhavani Ki(1981)"। ২৯ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
4. ↑  Gwalior incident on the sets of Kasam Bhavani Ki(1981)

বহিঃসংযোগ
---------

* ইন্টারনেট মুভি ডেটাবেজে জয়শ্রী তালপাদে (ইংরেজি)
**অশোক গুপ্ত** (নভেম্বর ১৯১২ - ৮ জুলাই ২০০৮) একজন ভারতীয় স্বাধীনতা সংগ্রামী ও সমাজকর্মী ছিলেন। তিনি ছিলেন মহিলা সেবা সমিতির প্রতিষ্ঠাতা, অল ইন্ডিয়া উইমেন্স কনফারেন্সের সদস্য এবং ইন্ডিয়ান সোসাইটি ফর স্পনসরশিপ অ্যান্ড অ্যাডপশনের সভাপতি।নোয়াখালী গণহত্যার সময় তিনি উদ্ধার ও ত্রাণ অভিযানে অংশ নেন।

প্রাথমিক জীবন
-------------

গুপ্ত ছিলেন কিরণচন্দ্র সেন এবং জ্যোতির্ময়ী দেবীর ছয় সন্তানের চতুর্থ সন্তান এবং দ্বিতীয় মেয়ে। তার পিতা ছয় বছর বয়সে মারা যান, এবং তিনি তার মা দ্বারা লালিতাপালিতা হন, যিনি তাকে অন্য পাঁচ ভাইবোন সহ দেখাশুনা করতে সংগ্রাম করেছিলেন। তিনি কলকাতায় সেন্ট মার্গারেট স্কুল থেকে পড়াশোনা করেন। তিনি ম্যাট্রিকুলেশন পরীক্ষায় মেয়েদের মধ্যে প্রথম হয়েছিলেন। তিনি গণিত নিয়ে সম্মানিক স্তরে বেথুন কলেজ থেকে স্নাতক হন। ২০ বছর বয়সে তিনি আই.সি.এস. অফিসার শৈবাল গুপ্তকে বিয়ে করেন।

কর্মজীবন
--------

১৯৩৬ সালে গুপ্ত ১৯২৯ সালে প্রতিষ্ঠিত অল ইন্ডিয়া উইমেন্স কনফারেন্সের সদস্য হন। তিনি এআইডব্লিউসি এবং বিভিন্ন কল্যাণমূলক সংস্থাগুলির শাখা স্থাপনে সক্রিয়ভাবে অংশগ্রহণ করেন। ১৯৪৩ সালের বাংলার দুর্ভিক্ষের সময় তিনি বাঁকুড়ায় ত্রাণ কাজে অংশ নেন। ১৯৪৫ সালে, তিনি স্বামীর স্থানান্তরিত জায়গা চট্টগ্রামে চলে যান। ১৯৪৬ সালে নোয়াখালী গণহত্যার সময় নোয়াখালীতে উদ্ধার ও ত্রাণ অভিযানের জন্য তিনি এআইডাব্লিউসি চট্টগ্রাম শাখার পক্ষ থেকে ত্রাণ কর্মীদের একটি দলকে নেতৃত্ব দেন। ভারত-বিভাজনের পর, তিনি তার স্বামী সঙ্গে কলকাতা চলে যান।

ভারত-বিভাজনের পর, তিনি শরণার্থী পুনর্বাসন, শিশু সাক্ষরতা এবং গ্রামীণ নারী ও উপজাতিদের উত্থানে নিজেকে নিযুক্ত করেছিলেন। তিনি ১৯৫৫ থেকে ১৯৫৯ সাল পর্যন্ত পশ্চিমবঙ্গ রাজ্য সমাজকল্যাণ উপদেষ্টা বোর্ডের সভাপতি ছিলেন। ১৯৫২ সালে বিধানচন্দ্র রায় ও দুর্গাবাঈ দেশমুখের পরামর্শে গুপ্ত কেন্দ্রীয় সমাজকল্যাণ বোর্ডের সদস্য হন। ১৯৬৪ সালে, তিনি মন এবং দণ্ডকারণ্যে অন্যান্য শিবিরগুলিতে বাঙালি হিন্দু শরণার্থীদের মধ্যে ত্রাণ কাজের অংশ নেন।

তিনি ১৯৫৬ থেকে ১৯৬৭ সাল পর্যন্ত রাজ্য কমিশনার (গাইডস্) এবং ১৯৬৮ থেকে ১৯৭৪ সাল পর্যন্ত ভারত স্কাউটস এবং গাইডসের রাজ্য প্রধান কমিশনার ছিলেন।

তিনি ১৯৪৮ থেকে ১৯৫৩ সাল পর্যন্ত কলকাতা বিশ্ববিদ্যালয়ের সেনেটের ফেলো ছিলেন। তিনি ১৯৫৬ সাল থেকে বিশ্বভারতী বিশ্ববিদ্যালয়ের পল্লী সংগঠন বিভাগের সাথে যুক্ত ছিলেন। ১৯৬৫ সালে তিনি বিশ্ববিদ্যালয়ের নির্বাহী পরিষদের সদস্য হন এবং ১৯৭৩ সাল পর্যন্ত সেখানেই ছিলেন।

সম্মাননা
--------

২০০৭ সালে, গুপ্তকে নারী ও শিশুদের জন্য তার কাজের স্বীকৃতিস্বরূপ সম্মানসূচক ডি.লিট. দেওয়া হয়েছিল। ২০০৭ সালে তিনি যমনালাল বাজাজ পুরস্কার লাভ করেন।

প্রকাশনা
--------

* *নোয়াখালীর দুর্যোগের দিনে*

তথ্যসূত্র
---------

1. 1 2 3  "Gandhian Ashoka Gupta dead"। *Indian Express*। ৯ জুলাই ২০০৮। সংগ্রহের তারিখ ১৮ সেপ্টেম্বর ২০১১।
2. ↑  Sood, Saroj। "From the Desk of Founder Secretary Mrs. Saroj Sood"। Indian Society for Sponsorship and Adoption। ২ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১১।
3. ↑  "Jamnanal Bajaj Award"। Jamnanal Bajaj Foundation। ২০১৫। সংগ্রহের তারিখ ১৩ অক্টোবর ২০১৫। [*স্থায়ীভাবে অকার্যকর সংযোগ*][*স্থায়ীভাবে অকার্যকর সংযোগ*]

বহিঃসংযোগ
---------

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
পর্তুগিজ নারী ধর্মযুদ্ধ বাহিনীর সদস্যদের দলগত ফটোগ্রাফ
**পর্তুগিজ মহিলাদের ক্রুসেড** জিসিটিই (পর্তুগিজ: ***Cruzada das Mulheres Portuguesas*** [kɾuˈzaðɐ ðɐʒ muˈʎɛɾɨʃ puɾtuˈɣezɐʃ]) ছিল একটি পর্তুগিজ নারীবাদী কল্যাণমূলক আন্দোলন। এটি ১৯১৬ সালে ফার্স্ট লেডি এলজিরা দান্তাস মাচাদোর (নারী সক্রিয়তার জন্য একজন গুরুত্বপূর্ণ প্রবক্তা, পর্তুগিজ মহিলাদের রিপাবলিকান লীগের প্রতিষ্ঠাতা এবং নারীবাদী প্রচার সমিতির সভাপতি) নেতৃত্বে একদল মহিলা দ্বারা প্রতিষ্ঠিত হয়েছিল। প্রথম বিশ্বযুদ্ধের প্রেক্ষাপটে এবং নিয়োগের (সাধারণ মানুষকে একটি জাতীয় পরিষেবার উদ্দেশ্যে বাধ্যতামূলকভাবে রাষ্ট্র-নির্দেশিত তালিকায় অন্তর্ভুক্ত করা) প্রয়োগের প্রেক্ষাপটে, এর উদ্দেশ্য ছিল যাদের প্রয়োজন তাদের নৈতিক ও বস্তুগত সহায়তা প্রদান। এটি ১৯৩৮ সালে ভেঙে যায়। পর্তুগালে তথাকথিত প্রথম তরঙ্গ নারীবাদের সময় এটি প্রধান ভূমিকা নিয়েছিল। পর্তুগিজ প্রথম প্রজাতন্ত্রের প্রেক্ষাপটে নারীবাদের ইতিহাসের একটি মূল বৈশিষ্ট্য হিসেবে এর অধ্যয়ন করা হয়েছে।

পর্তুগিজ মহিলা ধর্মযুদ্ধকে একটি *রাজনৈতিক* সংগঠন হিসাবে বোঝানো হয়নি, বরং, এটি নিজেদের আইনে একটি "দেশপ্রেমিক এবং মানবিক প্রতিষ্ঠান" বলে অভিহিত করেছিল। এখানে বিভিন্ন রাজনৈতিক ও সাংস্কৃতিক পটভূমির মহিলারা একত্রিত হয়েছিলেন। মহিলা ধর্মযুদ্ধের বেশ কয়েকজন প্রতিষ্ঠাতা সদস্যদের মধ্যে বেশ কয়েকজন গুরুত্বপূর্ণ রাজনীতিবিদ এবং সামরিক কর্মকর্তার স্ত্রী ও কন্যারা ছিলেন। তাঁরা হলেন আলজিরা কস্তা (ডেমোক্রেটিক পার্টির নেতা আফনসো কস্তার স্ত্রী), এস্টার নর্টন ডি মাতোস (যুদ্ধমন্ত্রী জোসে নর্টন ডি মাতোসের স্ত্রী) এবং অ্যামেলিয়া লিওট ডো রেগো (নৌ বিভাগের কমাণ্ডার জেইমে ড্যানিয়েল লিওতে রেগো [পর্তুগিজ] স্ত্রী,)। পাশাপাশি গুরুত্বপূর্ণ নারীবাদী, যেমন আনা দে কাস্ত্রো ওসোরিও এর মধ্যে ছিলেন। এছাড়াও একজন সদস্য ছিলেন পর্তুগালের প্রথম মহিলা আইনজীবী রেজিনা কুইন্টানিলহা। পরিচালিত কার্যক্রমের মধ্যে, যাঁরা ক্যাথলিক নান ছিলেন না, সেইসব নতুন নার্সদের প্রশিক্ষণ অন্তর্ভুক্ত ছিল। এর নেতৃত্বে ছিলেন সোফিয়া কুইন্টিনো।

১৯১৯ সালের ১২ই জুন তারিখে, রাষ্ট্রপতি ক্যান্টো ই কাস্ত্রো পর্তুগিজ মহিলাদের ধর্মযুদ্ধকে একটি গ্র্যাণ্ড ক্রস অফ দ্য অর্ডার অফ দ্য টাওয়ার অ্যাণ্ড অফ দ্য সোর্ড, অফ ভ্যালোর, লয়্যালটি অ্যাণ্ড মেরিট, এবং প্রতিষ্ঠাতা এলজিরা দান্তাস মাচাদোকে একটি গ্র্যাণ্ড ক্রস অফ দ্য অর্ডার অফ ক্রাইস্ট করেছিলেন।

তথ্যসূত্র
---------

1. 1 2  Samara, Maria Alice (২০১৪-১১-১১)। "Women's Mobilization for War (Portugal)"। *1914-1918-online: International Encyclopedia of the First World War*। Freie Universität Berlin। সংগ্রহের তারিখ ২০১৮-০৭-০৩।
2. ↑  "Regina Quintanilha (1893-1967) Portuguese Lawyer."। *Debate Graph*। সংগ্রহের তারিখ ১৮ অক্টোবর ২০২০।
3. ↑  "O nascimento das enfermeiras laicas em Portugal"। *RTP-Ensina*। সংগ্রহের তারিখ ১২ অক্টোবর ২০২০।
4. 1 2  "Cidadãos Nacionais Agraciados com Ordens Portuguesas"। *Página Oficial das Ordens Honoríficas Portuguesas*। সংগ্রহের তারিখ ৩ জুলাই ২০১৮।
এক জাতের গেছো ব্যাঙ
একটি সালামান্ডার
একটি সিসিলিয়ান
**উভচর** হল **এ্যামফিবিয়া** শ্রেণীর ectothermic, টেট্রাপড মেরুদন্ডী প্রাণী। আধুনিক উভচরেরা হল লিসামফিবিয়া। তারা বিভিন্ন ধরনের বসবাস অভ্যাস গড়ে তুলেছে, বেশিরভাগ প্রজাতিই মাটি, fossorial, arboreal বা স্বাদু জলের জলজ প্রাণী। উভচরেরা সাধারণত জলে লার্ভা হিসেবে জীবন শুরু করে কিন্তু কিছু প্রজাতি আচরণগত অভিযোজন করে এই ব্যবস্থাটি এড়িয়ে যেতে পারে। প্রাথমিকভাবে লার্ভা অবস্থায় পানিতে শ্বাস নেবার সক্ষমতা থেকে বড় হতে হতে শারীরিক রূপান্তরের মধ্য দিয়ে ফুসফুসের মাধ্যমে শ্বাস কাজ চালানোর সক্ষমতা অর্জন করে। উভচরেরা তাদের ত্বককে দ্বিতীয় শ্বসন সহায়ক বর্হিরাঙ্গ হিসেবে ব্যবহার করে এবং কিছু মাটির সালামান্ডার এবং ব্যাঙ শুধুমাত্র তাদের চামড়ার উপর নির্ভর করে কারণ তাদের কোন ফুসফুস নেই। তারা বাহ্যত টিকটিকির সাথে মিলে কিন্তু সরীসৃপের স্তন্যপায়ী ও পাখির মত ভূমিতে বংশবৃদ্ধি করে তাদের জলের প্রয়োজন হয় না। এদের জটিল বংশবৃদ্ধি প্রক্রিয়া ও বিশেষ ত্বকের জন্য বাস্তব্যবিদ্যা নির্দেশক রয়েছে। তাছাড়া গত কয়েক দশকে সারা পৃথিবীতে উভচর প্রাণীর অনেক প্রজাতি সংখ্যা আশংকাজনক হারে কমেছে।

সাধারণত সেই সব প্রাণীদেরকে **উভচর প্রাণী** (ইংরেজি: Amphibian) বলা হয় যাদের ত্বক চুলহীন ও ভেজা থাকে এবং এই ত্বকের মধ্য দিয়ে পানি দেহের ভেতরে-বাইরে আসা-যাওয়া করতে পারে। প্রায় সব উভচর প্রাণীই তাদের জীবনের প্রথম অংশ পানিতে কাটায় এবং পরবর্তী জীবন স্থলে অতিবাহিত করে। এই দ্বৈত জীবনযাপনের কারণেই এদের নাম দেয়া হয়েছে উভচর। এদের ইংরেজি নাম amphibian গ্রিক শব্দ amphi অর্থাৎ উভয় এবং bios অর্থাৎ জীবন থেকে এসেছে। উভচর প্রাণীরাই ছিল প্রথম মেরুদণ্ডী প্রাণী যারা অভিযোজনের মাধ্যমে স্থলে বসবাস করে শুরু করে। এরা সরীসৃপদের পূর্বপুরুষ, যেগুলি আবার পাখি ও স্তন্যপায়ীদের পূর্বপুরুষ।

সমস্ত উভচর প্রাণীকে তিনটি মূল বর্গে ভাগ করা যায়:

1. কাউডাটা বা লেজযুক্ত উভচর; এদের মধ্যে আছে সাইরেন, সালামান্ডার, ও নিউট।
2. অ্যানুরা বা লেজবিহীন উভচর; এদের মধ্যে আছে বিভিন্ন জাতের ব্যাঙ।
3. জিম্নোফিওনা; এরা অনেকটা কেঁচোসদৃশ, যেমন সিসিলিয়ান।

বিজ্ঞানীরা প্রায় ৬,০০০ প্রজাতির উভচর প্রাণীর দেখা পেয়েছেন। এদের মধ্যে ব্যাঙের প্রজাতির সংখ্যাই সবচেয়ে বেশি; এ পর্যন্ত প্রায় ৫৩৬২ প্রজাতির ব্যাঙ আবিষ্কৃত হয়েছে। Frog–জাতীয় ব্যাঙদের ত্বক সাধারণত মসৃণ ও এদের হাত-পা লম্বা। আর Toad-জাতীয় ব্যাঙের ত্বক অমসৃণ, গ্রন্থিময় এবং এদের হাত-পা ছোট ছোট।

ব্যাঙের বাইরে অন্যান্য উভচরদের মধ্যে সবচেয়ে বেশি প্রজাতি আছে সালামান্ডার নামের প্রাণীর। এদের প্রজাতি সংখ্যা প্রায় ৫৫৬। এই শ্রেণীর উভচরদের দেহ সরু ও লম্বা এবং লেজযুক্ত।

সবচেয়ে কম সংখ্যক প্রজাতির উভচর হল সিসিলিয়ান জাতের উভচর। এদের প্রজাতির সংখ্যা ১৭৩। এদের কোন হাত-পা নেই, তাই এরা দেখতে অনেকটা কেঁচোর মত। এদের বেশির ভাগই ভূ-তলদেশে মাটি খুঁড়ে বসবাস করে, তবে এদের কিছু কিছু প্রজাতি পানিতেও থাকে।

তথ্যসূত্র
---------
**সুমতি** মাদুরাই, তামিলনাড়ুর একজন ভারতীয় অভিনেত্রী। তিনি দুই বছর বয়সে তার কর্মজীবন শুরু করেন। তিনি অনেক মালায়ালাম, তামিল, তেলেগু, কন্নড় এবং হিন্দি ভাষার চলচ্চিত্রে অভিনয় করেছেন।[]

ব্যক্তিগত জীবন
--------------

সুমতি ভারতের তামিলনাড়ুর একটি শহরে মাদুরাইতে জন্মগ্রহণ করেন। তার বাবা ও মা ছিলেন মূলত মাদুরাই থেকে। তার বাবা ফটো স্টুডিও এবং প্রিন্টিং প্রেসের বিভিন্ন ব্যবসা পরিচালনা করেছিলেন। তার মা ছিলেন একজন গৃহিণী এবং তার সাত ভাই ও তিন বোনের দেখাশোনা করতেন। তার বড় ভাই মাস্টার প্রভাকর পরিবারের প্রথম ব্যক্তি যিনি চলচ্চিত্র শিল্পে প্রবেশ করেন।  

১৯৬৬ সালে সুমতি তার স্বপ্নকে বাস্তবায়ন করার জন্ তার খালার সাথে চলে আসেন। যখন একজন পরিচালক প্রবীণ অভিনেতা ভরথ গোপীর সাথে একটি মালায়ালাম ছবিতে অভিনয় করার জন্য একটি ছোট শিশুর সন্ধান করছিলেন তখন সুমাথি ফিল্ম ইন্ডাস্ট্রিতে প্রবেশ করেন।

সুমাথি বিবাহিত এবং তাদের মেয়ে এবং ছেলের সাথে আমেরিকায় স্থায়ীভাবে বসবাস করছেন।

কর্মজীবন
--------

অভিনয় জীবনে তিনি প্রায়ই পাশের বাড়ির মেয়ে চরিত্রে অভিনয়ে পারদর্শী ছিলেন। তিনি এমজি রামচন্দ্রন, শিবাজি গণেশন, জেমিনি গণেশন, জয়া বচ্চন, মনোরমা, নাগেশ, রজনীকান্ত, জয়ললিতা, অম্বিকা এবং ভাগ্যরাজের মতো অনেক তারকাদের সাথে অভিনয় করেছেন। নায়িকা হিসেবে তার প্রথম চলচ্চিত্রটি ছিল ভাগ্যরাজের পরিচালনায় *সুভারিল্লাথা ছবিরাঙ্গল* (১৯৭৮) তামিল ভাষায়। তিনি তার অভিনয় জীবনের শীর্ষ মুহূর্তে ১৯৮৯ সালে তার বিয়ের পর আমেরিকায় চলে যান।

পুরস্কার
--------

### মালায়লামে শিশু শিল্পী পুরস্কার

সুমতি শ্রেষ্ঠ শিশু শিল্পী (মহিলা) হিসেবে তিনবার বিজয়ী কেরালা রাজ্য চলচ্চিত্র পুরস্কার পেয়েছেন। 

* ১৯৬৯ সালে সেরা মহিলা শিশু শিল্পী (মহিলা)- *নাধি*
* ১৯৭২ সালে সেরা মহিলা শিশু শিল্পী (মহিলা)
* ১৯৭৭ সেরা মহিলা শিশু শিল্পী (মহিলা) সুমতি - *শঙ্কুপুষ্পম*

তথ্যসূত্র
---------

1. ↑  Stars : Star Interviews : Exclusive: Interview with Prabhakar  ওয়েব্যাক মেশিনে আর্কাইভকৃত ২০০৯-০৫-০২ তারিখে
2. ↑  Grill Mill – Master Prabhakar - The Hindu
3. ↑  Kerala State Film Awards  ওয়েব্যাক মেশিনে আর্কাইভকৃত ২০১৬-০৩-০৩ তারিখে

বহিঃসংযোগ
---------

* ইন্টারনেট মুভি ডেটাবেজে Sumathi (ইংরেজি)
* Baby Sumathi at MSI
* Kaathal Vaibhogame
* Balaraju Kadha - Mahabalipuram Mahabalipuram
* Balaraju Katha Movie
**দীপ গগৈ** ( অসমীয়া: *দীপ গগৈ* ; জন্ম ১৭ ডিসেম্বর ১৯৫১) আসামের একজন ভারতীয় রাজনীতিবিদ যিনি ২০০২ থেকে ২০১৪ সাল পর্যন্ত কালিয়াবর লোকসভা কেন্দ্র থেকে সংসদ সদস্য, লোকসভার সদস্য ছিলেন। তিনি ২০০১ থেকে ২০০১ সাল পর্যন্ত কালিয়াবর নির্বাচনী এলাকা থেকে আসাম বিধানসভার সদস্য ছিলেন এবং ভারতীয় জাতীয় কংগ্রেসের সদস্য। তিনি আসামের প্রাক্তন মুখ্যমন্ত্রী তরুণ গগৈয়ের ভাই।

পটভূমি
------

দীপ গগৈ তরুণ গগৈয়ের একজন ভাই যিনি আসামের প্রাক্তন মুখ্যমন্ত্রী ছিলেন। দীপ গগৈ ডিব্রুগড় বিশ্ববিদ্যালয়ে শিক্ষিত হন এবং স্নাতক হন বিএসসিডিগ্রী। মিতালি গগৈকে বিয়ে করেছেন তিনি।

রাজনৈতিক পেশা
-------------

গগৈ এক মেয়াদে বিধানসভার সদস্য (এমএলএ) হিসেবে দায়িত্ব পালন করেছেন।  তিনি ২০০১ সালে তিতাবর নির্বাচনী এলাকা থেকে আসাম রাজ্য বিধানসভায় নির্বাচিত হয়েছিলেন কিন্তু কয়েক মাস পরে তার ভাই তরুণ গগৈয়ের জন্য আসনটি খালি করেন।   গগৈ এর পর থেকে তিনবার লোকসভার সাংসদ (এমপি) হিসেবে দায়িত্ব পালন করেছেন।  তিনি ২০০২ সালের উপ-নির্বাচনে কালিয়াবর থেকে নির্বাচিত হয়েছিলেন (তার ভাই কর্তৃক খালি করা আসন) এবং ২০০৪ এবং ২০০৯ সালে পুনরায় নির্বাচিত হন  গগৈ ভারতীয় জাতীয় কংগ্রেসের সদস্য।

তথ্যসূত্র
---------

1. 1 2 3 4 5 6  "Shri Dip Gogoi"। Government of India। সংগ্রহের তারিখ ৩০ আগস্ট ২০১২।
2. ↑  "Dip Gogoi"। Netapedia। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১২।
3. ↑  "Dip Gogoi to relinquish his Titabar seat for brother Tarun"। The Sentinel। ১৫ মে ২০০১। ২৭ এপ্রিল ২০০৫ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১২।
**মৃণাল কান্তি দাস** (জন্ম: ২৫ জানুয়ারি ১৯৫৯) হলেন বাংলাদেশ আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদক ও মুন্সীগঞ্জ-৩ আসন থেকে নির্বাচিত ১০ম এবং একাদশ জাতীয় সংসদের সদস্য।

প্রাথমিক জীবন
-------------

অ্যাডভোকেট মৃণাল কান্তি দাস ১৯৫৯ সালের ২৫ জানুয়ারি মুন্সীগঞ্জ জেলার মুন্সীগঞ্জ সদর উপজেলার দেওভোগ গ্রামে জন্ম গ্রহণ করেন। তার পিতার নাম শ্যামলাল দাস ও মাতার নাম গীতা রানী দাস। তিনি বিএ এবং এলএলবি ডিগ্রি অর্জন করেছেন।

রাজনৈতিক জীবন
-------------

মৃণাল কান্তি দাস ২০১০ সালে আওয়ামী লীগের কেন্দ্রীয় উপ-দফতর সম্পাদক ছিলেন। তিনি ৫ জানুয়ারি ২০১৪ তারিখে অনুষ্ঠিত ১০ম জাতীয় সংসদ নির্বাচনে বিনা প্রতিদ্বন্দ্বিতায় সংসদ সদস্য নির্বাচিত হন। বর্তমানে তিনি আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদকের দায়িত্ব পালন করছেন। মৃণাল কান্তি দাস ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে মুন্সীগঞ্জ-৩ আসনের জন্য আওয়ামী লীগের প্রার্থী হয়েছেন। এবং নির্বাচনে অংশগ্রহণ করে তিনি বিপুল ভোটে জয়লাভ করেন এবং পুনরায় মুন্সীগঞ্জ-৩ আসনের সংসদ সদস্য নির্বাচিত হন।

সমালোচনা
--------

দ্বাদশ জাতীয় সংসদ নির্বাচনের প্রতীক বরাদ্দের দিন মৃণাল কান্তি তার দলীয় মিছিল নিয়ে এটি মসজিদের পাশ দিয়ে মুন্সিগঞ্জ জেলা প্রশাসকের কার্যালয়ের দিকে যাচ্ছিলেন। পার্শ্ববর্তী মসজিদে তখন আসরের নামাজ চলছিলো বিধায় একজন মুসল্লি উচ্চস্বরে মিছিল না করতে আহ্বান জানালে তিনি অকথ্য ভাষায় গালাগালি করেন যা সামাজিক যোগাযোগ মাধ্যমে ব্যাপকভাবে ছড়িয়ে পড়ে। সামাজিক যোগাযোগ মাধ্যমে ছড়িয়ে পড়া একাধিক আশ্রাব্য গালি মিশ্রিত সেই ভিডিওতে দেখা যায় তিনি ওই ব্যক্তিকে গালিগালাজ-হুমকি দিয়ে বলেন:- 

> ‘ওই বেটা চুপ। ফাডায় লামু একদম  
> .....  
> ‘শালায় খায় মদ, আবার নামাজ ... শালাগো ফাডায় লামু’
> 
> 

মুন্সিগঞ্জ-৩ আসনের স্বতন্ত্র প্রার্থী মোহাম্মদ ফয়সাল তার নামাজ নিয়ে বিতর্কিত বক্তব্যের নিন্দা জ্ঞাপন করে বলেন এটি 'মুসলিমদের ধর্মীয় অনুভূতিতে' আঘাত হেনেছে।‌ তবে মৃণাল কান্তি সম্পূর্ণ ঘটনাকে অস্বীকার করেন।

তথ্যসূত্র
---------

1. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
2. ↑  "মুন্সীগঞ্জে নৌকা পেলেন বর্তমান দুই সাংসদ"। সংগ্রহের তারিখ ২০১৮-১২-০৬।
3. 1 2 3  "নামাজের সময় মিছিল থামাতে বলায় নৌকার প্রার্থীর গালিগালাজ-হুমকি, ভিডিও ভাইরাল"। *মানবজমিন*। ১৯ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২৩।
4. 1 2  "এমপি মৃণালের গালিগালাজের ভিডিও ভাইরাল"। *বাংলা ট্রিবিউন*। ২০ ডিসেম্বর ২০২৩। ১৯ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২৩।
5. 1 2  "সংসদ সদস্য মৃণাল কান্তির ভিডিও ভাইরাল"। *দেশ রূপান্তর*। ১৯ ডিসেম্বর ২০২৩। সংগ্রহের তারিখ ২৪ ডিসেম্বর ২০২৩।
**নরেন্দ্রচন্দ্র দত্ত** (২৫ নভেম্বর ১৮৭৮ - ১৫ এপ্রিল ১৯৬২) ছিলেন একজন ভারতীয় ব্যাংকার। তিনি কুমিল্লা ব্যাংকিং কর্পোরেশনের প্রতিষ্ঠাতা। দেশভাগের পর ১৯৫০ সালে তিনি ইউনাইটেড ব্যাঙ্ক অফ ইন্ডিয়ার প্রতিষ্ঠার পিছনে সবচেয়ে গুরুত্বপূর্ণ ভূমিকা পালন করেন।

জীবনের প্রথমার্ধ
----------------

নরেন্দ্রচন্দ্র দত্ত তৎকালীন ত্রিপুরা জেলার (বৃহত্তর কুমিল্লা জেলা) কালিকচ্ছে জন্মগ্রহণ করেন, যা বর্তমান ব্রাহ্মণবাড়িয়া জেলার সরাইল উপজেলায় অবস্থিত। মাত্র নয় মাস বয়সে তার বাবা মহেশচন্দ্র দত্ত মৃত্যুবরণ করেন। তার মা তাকে লালন-পালন করার জীবনসংগ্রামে বেশ অসহায় জীবনযাপন করেছিলেন। ১৯০৫ সালে তিনি কলকাতার রিপন কলেজ থেকে আইনে স্নাতক হন। তিনি কুমিল্লার দেওয়ানী আদালতে তিনি আইনপেশা শুরু করেন এবং শীঘ্রই তা লাভজনক পেশায় পরিণত হয়।

কর্মজীবন
--------

 ১৯৪৫ সালের ১৬ আগস্টে হিন্দুস্থান স্ট্যান্ডার্ডে কুমিল্লা ব্যাংকিং কর্পোরেশনের একটি বিজ্ঞাপন
১৯১৪ সালে তিনি কমিউনিটি নেতা অখিল চন্দ্র দত্তের পরামর্শে মহেশচন্দ্র ভট্টাচার্যের (১৮৪৮-১৯৪৪) সহযোগিতায় কুমিল্লা ব্যাংকিং কর্পোরেশন প্রতিষ্ঠা করেন। তিনি ৪০০০ টাকার ঘোষিত মূলধন নিয়ে ব্যাংকটির কার্যক্রম শুরু করে একইসাথে আরও ২,৫০০ টাকা সংগ্রহ করেন। মূলধন জোগাড় করার জন্য তিনি নিজের বাড়িটি ১,৫০০ টাকায় বিক্রি করেছিলেন। শুরুতে তিনি ব্যাংক থেকে মাসিক আট টাকা পারিশ্রমিক পেতেন।

নরেন্দ্রচন্দ্র দত্ত পূর্ব ভারতের একটি অর্থনৈতিক জরিপ করে চা শিল্পে বিনিয়োগ শুরু করেছিলেন। কুমিল্লা ব্যাংকিং কর্পোরেশনের মাধ্যমে তিনি চা শিল্পের সম্ভাব্য বিনিয়োগকারীদের চা বাগান এবং সংশ্লিষ্ট সম্পত্তি কেনার জন্য ঋণ প্রদান শুরু করেন।

পড়াশোনা শেষ করে দত্তের বড় ছেলে বটকৃষ্ণ দত্ত কুমিল্লায় ফিরে এসে কুমিল্লা ব্যাংকিং কর্পোরেশনে প্রশিক্ষণার্থী হিসেবে যোগ দেন। কয়েক সপ্তাহ নরেন্দ্রচন্দ্র দত্ত বটকৃষ্ণকে পরামর্শ দেন, বটকৃষ্ণ নিজেই একটি ব্যাঙ্ক চালাতে পারেন। তরুণ বটকৃষ্ণ চ্যালেঞ্জ গ্রহণ করে ১৯৩০ সালে বিলুপ্ত কুমিল্লা রাইস অ্যান্ড অয়েল মিলস লিমিটেডের দায়িত্ব গ্রহণ করে ত্রিশ হাজার টাকার প্রাথমিক পরিশোধিত মূলধন নিয়ে নিউ স্ট্যান্ডার্ড ব্যাংক অব ইন্ডিয়া প্রতিষ্ঠা করেন।

১৯৪৬ সালে ভারতীয় রিজার্ভ ব্যাঙ্কের তৎকালীন গভর্নর চিন্তামন দ্বারকানাথ দেশমুখের পরামর্শে নিউ স্ট্যান্ডার্ড ব্যাংক অব ইন্ডিয়া তার সমস্ত সম্পত্তি স্থানান্তর করে কুমিল্লা ব্যাংকিং কর্পোরেশনের সাথে একীভূত হয়। ভারতের স্বাধীনতা ও দেশভাগের পর ১৯৫০ সালে নরেন্দ্রচন্দ্র দত্ত জ্যোতিষ চন্দ্র দাসের সাথে মিলে কুমিল্লা ব্যাংকিং কর্পোরেশন, কুমিল্লা ইউনিয়ন ব্যাঙ্ক, বেঙ্গল সেন্ট্রাল ব্যাংক ও হুগলি ব্যাঙ্ক একীভূতকরণ সম্পন্ন করার মাধ্যমে কলকাতায় ইউনাইটেড ব্যাঙ্ক অফ ইন্ডিয়ার প্রতিষ্ঠা করেন।

আরো দেখুন
---------

* ইউনাইটেড ব্যাঙ্ক অফ ইন্ডিয়া

তথ্যসূত্র
---------

1. ↑  *Samsad Bangali Charitabhidhan (Bibliographical Dictionary)*।
2. ↑  Mallick, Indrajit (১০ জানুয়ারি ২০০০)। A Development Banker from Bengal (পিডিএফ) (প্রতিবেদন)। Munich Personal RePEc Archive। পৃষ্ঠা 6–7। সংগ্রহের তারিখ ১১ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পোলীয় হাইব্রিড কম্পিউটার ডব্লিউএটি ১০০১
**হাইব্রিড কম্পিউটার** (ইংরেজি: Hybrid computer) হল এমন কম্পিউটার যা এনালগ কম্পিউটার এবং ডিজিটাল কম্পিউটারের বৈশিষ্ট্য প্রদর্শন করে। ডিজিটাল উপাদানটি সাধারণত নিয়ামক হিসাবে কাজ করে এবং যৌক্তিক এবং সংখ্যাসূচক ক্রিয়াকলাপ সরবরাহ করে, যখন এনালগ উপাদানটি প্রায়শই ডিফারেনশিয়াল সমীকরণ এবং অন্যান্য গাণিতিক জটিল সমস্যাগুলির সমাধানকারী হিসাবে কাজ করে। প্রথম ডেস্কটপ হাইব্রিড কম্পিউটিং সিস্টেম ছিল হাইকম্প ২৫০, প্যাকার্ড বেল ১৯৬১ সালে প্রকাশ করেছিলেন  আরেকটি প্রাথমিক উদাহরণ হল এইচওয়াইডিএসি ২৪০০, ১৯৬৩ সালে ইএআই দ্বারা প্রকাশিত একটি সমন্বিত হাইব্রিড কম্পিউটার  ১৯৮০-এর দশকে, মার্কনি স্পেস অ্যান্ড ডিফেন্স সিস্টেমস লিমিটেড (পেগি হজেসের অধীনে) তাদের "স্টারগ্লো হাইব্রিড কম্পিউটার" তৈরি করে, যার মধ্যে তিনটি ইএআই ৮৮১২ অ্যানালগ কম্পিউটার ছিল যা একটি ইএআই ৮১০০ ডিজিটাল কম্পিউটারের সাথে যুক্ত ছিল, পরবর্তীটি একটি এসইএল ৩২০০ ডিজিটাল কম্পিউটারের সাথে যুক্ত ছিল।  ২০ শতকের শেষের দিকে, ডিজিটাল সিগন্যাল প্রসেসর সহ ডিজিটাল কম্পিউটারের ক্রমবর্ধমান ক্ষমতার সাথে হাইব্রিড কম্পিউটার তৈরী হ্রাস পায়।

তথ্যসূত্র
---------

1. ↑  "HYCOMP"250-THE FIRST DESK TOP HYBRlD ANALOG/Digital COMPUTING SYSTEM" (পিডিএফ)।
2. ↑  "HYDAC 2400 Hybrid Digital/Analog Computer" (পিডিএফ)।
3. ↑  *AGARDograph No. 279 Survey of Missile Simulation and Flight Mechanics Facilities in NATO.* (পিডিএফ)। NATO। ১৯৮৩। [*স্থায়ীভাবে অকার্যকর সংযোগ*]
4. ↑  The Analogue Alternative, the Electronic Analog Computer in Britain and the USA, 1930-1975, by James S Small

বহিঃসংযোগ
---------

* A New Tool For Science By Daniel Greco and Ken Kuehl, The Wisconsin Engineer, Nov 1972, reprinted Feb 2001
* Nadel LD, Kramer MR, Shultheis DC, McCulloh TA (এপ্রিল ১৯৭৭)। "A hybrid computer system for use in cardiology"। *Med Prog Technol*। **4** (4): 185–91। পিএমআইডি 865418। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* "HYBRID COMPUTATION: WHAT AND WHY?"। *Computers and Automation*। **XII** (10): 10–17। অক্টো ১৯৬৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
লুকাস পরীক্ষা: ইথানল সহ নেতিবাচক (বাম) এবং *টি* -বুটানলের সাথে ইতিবাচক
**লুকাসের বিকারক** হল ঘনীভূত হাইড্রোক্লোরিক অ্যাসিডের অ্যানহাইড্রাস জিঙ্ক ক্লোরাইডের একটি দ্রবণ। এই সমাধানটি কম আণবিক ওজনের অ্যালকোহলগুলিকে শ্রেণীবদ্ধ করতে ব্যবহৃত হয়। প্রতিক্রিয়া হল একটি প্রতিস্থাপন যেখানে ক্লোরাইড একটি হাইড্রক্সিল গ্রুপকে প্রতিস্থাপন করে। একটি ইতিবাচক পরীক্ষা পরিষ্কার এবং বর্ণহীন থেকে অস্বস্তিতে পরিবর্তন দ্বারা নির্দেশিত হয়, একটি ক্লোরোঅ্যালকেন গঠনের সংকেত দেয়।  এছাড়াও, এই পরীক্ষার সর্বোত্তম ফলাফল টারশিয়ারি অ্যালকোহলগুলিতে পরিলক্ষিত হয়, কারণ তারা মধ্যবর্তী টারশিয়ারি কার্বোকেশনের উচ্চ স্থিতিশীলতার কারণে সংশ্লিষ্ট অ্যালকাইল হ্যালাইডগুলি দ্রুত গঠন করে। পরীক্ষাটি ১৯৩০ সালে রিপোর্ট করা হয়েছিল এবং গুণগত জৈব রসায়নে একটি আদর্শ পদ্ধতিতে পরিণত হয়েছিল।  বিশ্লেষণের বিভিন্ন বর্ণালী এবং ক্রোমাটোগ্রাফিক পদ্ধতির উপলব্ধতার সাথে পরীক্ষাটি তখন থেকে কিছুটা অপ্রচলিত হয়ে পড়েছে। এটি হাওয়ার্ড লুকাসের (১৮৮৫-১৯৬৩) নামে নামকরণ করা হয়েছিল।

অ্যালকোহলগুলোতে লুকাস পরীক্ষা হল প্রাথমিক, মাধ্যমিক এবং তৃতীয় অ্যালকোহলের মধ্যে পার্থক্য করার জন্য একটি পরীক্ষা। এটি একটি SN1 প্রতিক্রিয়ার মাধ্যমে হাইড্রোজেন হ্যালাইড সহ তিনটি শ্রেণীর অ্যালকোহলের প্রতিক্রিয়ার পার্থক্যের উপর ভিত্তি করে।

1. ↑  Shriner, R. L.; Fuson, R. C. (১৯৫৬)। *The Systematic Identification of Organic Compounds* (5th সংস্করণ)। John Wiley। পৃষ্ঠা 117–119। ওসিএলসি 732878490।
2. ↑  Lucas, H. J. (১৯৩০)। "A New Test for Distinguishing the Primary, Secondary and Tertiary Saturated Alcohols": 802–804। ডিওআই:10.1021/ja01365a053।
**খিলগাঁও সরকারি উচ্চ বিদ্যালয়** একটি সরকারি বিদ্যালয়। এই শিক্ষাপ্রতিষ্ঠানটি ১৯৬৭ সালে প্রতিষ্ঠা লাভ করে। বিদ্যালয়ের পাশাপাশি এখানে কলেজ শাখাও রয়েছে। বর্তমানে এটি বাংলাদেশের অন্যতম প্রসিদ্ধ একটি শিক্ষাপ্রতিষ্ঠান হিসাবে পরিচিত।

মূল প্রতিষ্ঠানটি বেশ কয়েকটি ভবন নিয়ে গঠিত। এর সম্মুখ ভাগে খেলার মাঠ অবস্থিত। এছাড়াও এর অভ্যন্তরে ছোট ছোট ভাগে বিভক্ত কয়েকটি খেলার মাঠ রয়েছে। মূল বিদ্যালয় ভবন দ্বিতল বিশিষ্ট এবং কলেজ ভবন পাঁচতলা বিশিষ্ট। এর ভিতর প্রধান শিক্ষকের বাস ভবন রয়েছে এবং মূল অবকাঠামোর সীমানার বাইরে এর নিজস্ব একটি সুবিশাল ছাত্রাবাস রয়েছে। মূল দুইটি প্রবেশ পথ ছাড়াও বর্তমানে কলেজে প্রবেশের জন্য ভিন্ন দুইটি প্রবেশ পথ রয়েছে। এটি সম্পূর্ণ ভাবে একটি বালক উচ্চ বিদ্যালয় এবং কলেজ।

শিক্ষা পদ্ধতি
-------------

এই শিক্ষাপ্রতিষ্ঠানে প্রথম শ্রেণী থেকে দ্বাদশ শ্রেণী পর্যন্ত শিক্ষা দেওয়া হয়। এই শিক্ষাপ্রতিষ্ঠানে বাংলা মাধ্যমে শিক্ষা প্রদান করা হয়। এখানে মোট দুই শিফটে (দিবা শাখা ও প্রভাতী শাখা) ক্লাস করানো হয়। তাছাড়া এখানে সংযুক্ত শাখা ও রয়েছে। এছাড়াও সরকারির পাশাপাশি এর অভ্যন্তরে সংলগ্ন একটি বিদ্যালয় রয়েছে যেখানে একটি মাত্র শিফটে নিম্ন মাধ্যমিক পর্যায়ের শিক্ষা প্রদান করা হয়ে থাকে। ২০০৮ সাল থেকে এখানে কলেজ শাখা চালু হয়। এখানে বিজ্ঞান ও বাণিজ্য এই দুইটি শাখায় মুলত চালু রয়েছে। এছাড়াও এখানে স্বল্প পরিসরে প্রতিবন্ধকতা যুক্ত শিশুদের শিক্ষা প্রদান করা হয়ে থাকে। মাধ্যম জাতীয় শিক্ষাক্রম ও পাঠ্যপুস্তক বোর্ড এর প্রণীত নীতিমালা অনুযায়ী ভর্তির পক্রিয়া সম্পন্ন হয়।

সুযোগ-সুবিধা
------------

এই বিদ্যালয়ে শিক্ষার্থীদের জন্য লাইব্রেরী, কম্পিউটার ল্যাব, তিনটি বিজ্ঞান ল্যাব রয়েছে। দ্বিতল বিশিষ্ট অডিটোরিয়াম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। খেলাধুলার জন্য মাঠ রয়েছে এবং প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য ছাত্রাবাসের ব্যবস্থা রয়েছে। তাছাড়া প্রতি বছর এখানে বিজ্ঞান মেলা অনুষ্ঠিত হয়। ছাত্রদের জন্য বিশুদ্ধ পানির ব্যবস্থা ও রয়েছে এখানে।

তথ্যসূত্র
---------

[]
**বাংগালপাড়া হাই স্কুল এন্ড কলেজ** কিশোরগঞ্জের একটি শিক্ষাপ্রতিষ্ঠান। এটি ১৯৬৪ সালে প্রতিষ্ঠিত হয়েছে। মাধ্যমিক স্কুল পর্যায় ১৯৬৪ সাল থেকে শুরু হলেও উচ্চ মাধ্যমিক স্তরে উন্নীত হয়েছে ২০২৩ সাল থেকে।

অবস্থান
-------

এই স্কুল এন্ড কলেজটি কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়নে অবস্থিত।

বাংগালপাড়া ইউনিয়নের মূলকেন্দ্র যথা:- পশ্চিমে ইউনিয়ন ভূমি অফিস (পুরাতন), পূর্বে মসজিদ ও বাজার, দক্ষিণে মাদ্রাসা এবং উত্তরে মন্দির ও চৌদ্দমাদল সেবাশ্রম; এই গুরুত্বপূর্ণ স্থানগুলোকে কেন্দ্র করে স্থাপিত হয়েছে শিক্ষা প্রতিষ্ঠানটি।

ইতিহাস
------

১৯৬৪ সালে প্রতিষ্ঠিত হয় মাধ্যমিক স্তরের বিদ্যালয়টি, এবং ২০২৩ সালে উচ্চ মাধ্যমিক স্তরে উন্নীত করা হয়েছে প্রতিষ্ঠানটিকে।

অবকাঠামো
--------

এই প্রতিষ্ঠানটিতে ১২ কক্ষ বিশিষ্ট ২টি ৬ তলা ভবন রয়েছে যা ক্লাসরুম ও অফিস কক্ষ হিসেবে ব্যবহৃত হচ্ছে। প্রাতিষ্ঠানিক ভবনের পাশেই রয়েছে একটি ৩ তলা বিশিষ্ট বন্যার্তদের আশ্রয়কেন্দ্র। প্রাতিষ্ঠানিক ভবনের পশ্চিম পাশেই রয়েছে এক তলা বিশিষ্ট একটি অফিস, যা শিক্ষকমিলনায়তন কক্ষ হিসেবে ব্যবহৃত হয়। এছাড়াও মূল প্রাতিষ্ঠানিক ভবনটিতে রয়েছে বিজ্ঞানাগার, কম্পিউটার ডিজিটাল ল্যাব, পাঠাগার, নামাজের স্থান সহ ছাত্রছাত্রীদের বিনোদনমূলক কক্ষ।

এই প্রতিষ্ঠানটির রয়েছে প্রায় ৩০ একরের বড় মাঠ ও ১টি পুকুর।

বিভাগ সমূহ
----------

এই প্রতিষ্ঠানটিতে বিজ্ঞান, ব্যবসায় শিক্ষা ও মানবিক বিভাগ চালু রয়েছে।

ভর্তি ও বেতন
------------

মাধ্যমিক ও উচ্চ মাধ্যমিক শিক্ষা বোর্ড কর্তৃক জারীকৃত নীতিমালা অনুযায়ী ভর্তি করা হয়ে থাকে। প্রতি বছরের জানুয়ারি মাসেই প্রতিষ্ঠানে ভর্তি কার্যক্রম সম্পন্ন হয়ে যায়। সরকার কর্তৃক নির্ধারিত বেতন ও ফি নেয়া হয়।

তথ্যসূত্র
---------

1. ↑  "বাঙ্গালপাড়া ইউনিয়ন"। *bangalparaup.kishoreganj.gov.bd*। সংগ্রহের তারিখ ২০২০-০৬-০৬।